કર્ણાટક ચૂંટણીના રૂઝાનમાં ભાજપ સૌથી મોટો પક્ષ રહ્યો છે. કર્ણાટકમાં પીએમ મોદીએ સંબોધેલી મેરેથોન સભાઓનો પણ જાદુ જોવા મળ્યો છે. બીજીતરફ કોંગ્રેસના અધ્યક્ષ રાહુલ ગાંધીની રણનીતિ સંપૂર્ણ રીતે નિષ્ફળ ગઈ છે. ભાજપના નેતાઓએ કર્ણાટકને ઘમરોળ્યું હતું જેનું આજે પરિણામ જોવા મળી રહ્યું છે. મોટાભાગના એક્ઝિટ પોલ્સમાં ત્રિશંકુ વિધાનસભાની સંભાવના વ્યક્ત કરવામાં આવી હતી, પરંતુ ભાજપ અધ્યક્ષ અમિત શાહે કરેલો બહુમતિનો દાવો સાચો પડતો નથી જણાતો. કર્ણાટકના પરિણામમાં છેલ્લે ટ્વીસ્ટ જોવા મળ્યું છે અને કોંગ્રેસે જેડીએસને કિંગમેકરની ભૂમિકા આપતા સીએમ પદની ઓફર કરી છે. જેને જેડીએસે સ્વીકારી લીધી છે.